Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Ertzillako Iturburuaren Partzuergoari buruzkoa. Galdera 2021eko otsailaren 12ko 19. Nafarroako Parlamentuko Aldizkari Ofizialean argitaratu zen.

Iruñean, 2021eko martxoaren 2an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak 10-21/PES-00070 galdera egin du, Nafarroako Gobernuko Lurralde Kohesiorako kontseilari Bernardo Ciriza Pérez jaunak idatziz erantzun dezan. Bertan honako galdera hauek egiten ditu:

*1. Zertan dago, gaur egun, Ertzilla iturburutik araztegia bitarteko hodiaren berritze partziala?*

*2. 2017-2019 aldirako Toki Inbertsioen Plana arautzen duen 18/2016 Foru Legearen arabera, Ertzillako Partzuergoak jasoko luke Ertzilla Iturburutik araztegia bitarteko hodia egiteko dirulaguntza. Ertzillako Partzuergoa deseginen balitz, Nafarroako Gobernuaren erantzunak dioenaren arabera, nork jasoko luke dirulaguntza hori?*

*3. Nolakoa da proiektuaren finantzaketa? Toki inbertsioen planeko dirulaguntzez gain, aurreikusi al da proiektuak dirulaguntza gehiagorik jasotzea beste entitate batzuen aldetik? Hala baldin bada, zein dira horiek?*

Hauxe da kontseilariaren erantzuna: 2017-2019 aldirako Toki Inbertsioen Planeko 10022-0-19 espedientea, “Ertzillako iturburua-araztegia bitarteko hodiaren berritze partziala (1.650 m)”, Ertzillako Partzuergoak sustatua, aurrekontuan dagoen diruaren kargura finantzatzen ahal diren inbertsioen zerrendan ageri da Toki Administrazioko zuzendari nagusiaren 195/2017 Ebazpenean. Oraindik finkatu gabe dago gehieneko diru ekarpena (gastu-konpromisoa).

Ertzillako Partzuergoa deseginen balitz, inbertsioaren titulartasuna Partzuergoko kideek erabakitzen duten toki entitatera aldatu ahalko litzateke.

Proiektuaren finantzaketari dagokionez, informazio hau eman daiteke: Toki Inbertsioen Planean 104.000 euroko finantzaketa aurreikusten da, eta zenbateko hori handitu egin daiteke 18/2016 Foru Legearen 4.4 artikuluan xedatutakoari jarraituz, finantzatzen ahal den inbertsioaren arabera, betiere.

Azkenik, Lurralde Kohesiorako Departamentuak ez dauka jasota inbertsioak beste dirulaguntzarik jasoko duenik.

Hori jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2021eko martxoaren 2an.

Lurralde Kohesiorako kontseilaria: Bernardo Ciriza Pérez